5 घायल; लुधियाना में शेड और फैक्ट्री की दीवार गिरी, होशियारपुर में नाले में फंसी टीचर
Heavy Rain Punjab  Meteorological Department Yellow Alert many districts humidity temperature decreased Latest News पंजाब में सावन झूम कर आ गया है। बारिश के कारण शहरों से लेकर गांवों में गलियां खेत पानी से लबालब भर गए हैं। कई जगह भी नुकसान हुआ है। लुधियाना में ट्यूबवेल पर बना लोहे का शेड गिर गया।
पंजाब में सावन झूम कर आ गया है। बारिश के कारण शहरों से लेकर गांवों में गलियां खेत पानी से लबालब भर गए हैं। कई जगह नुकसान भी हुआ है। लुधियाना में फैक्ट्री की दीवार गिरने से एक व्यक्ति की मौत हो गई। वहीं ट्यूबवेल पर बना लोहे का शेड गिर गया। नीचे दबने से करीब 5 लोग घायल हो गए। शेड के नीचे खड़े ट्रैक्टर और बाइकों को नुकसान पहुंचा है।
वहीं होशियारपुर में भींगी-चक साधु नाला उफान पर है। गांव महग्रोवाल में नाला पार करते हुए सरकारी टीचर की कार पानी के तेज बहाव में पलट गई।
जालंधर में खड़ी गाड़ी पर तेज हवाओं से पेड़ गिर गया। गनीमत रही कि हादसे के दौरान कार में कोई सवार नहीं था। इससे गाड़ी को नुकसान हुआ है। उधर, शहरों में जलभराव से लोगों को घरों ले बाहर निकलने में भी दिक्कत हो रही है।
मौसम विभाग के मुताबिक अभी यह भारी बारिश वाला मौसम 8 जुलाई तक ऐसे ही रहेगा। 6 जुलाई से लेकर 8 जुलाई तक पंजाब के अधिकतर जिलों में मौसम विभाग ने भारी बारिश की चेतावनी दी है।
तापमान में 6 से 7 डिग्री तक गिरावट
बारिश के कारण जहां उमस कम हुई है वहीं पर तापमान में भी काफी गिरावट आई है। 6 से 7 डिग्री सेल्सियस तक तापमान गिरा है। पिछले दिनों मालवा के कुछ जिलों में तापमान 40 से 41 डिग्री चल रहा था वहीं दोआबा और माझा में तापमान 37 से 38 डिग्री चल रहा था। अब यही तापमान 26 से 30 डिग्री सेल्सियस के बीच चल रहा है।
मौसम विभाग का येलो अलर्ट
मौसम विभाग ने पंजाब के कुछ जिलों में भारी बारिश की संभावना को देखते हुए येलो अलर्ट भी जारी किया है। मौसम विभाग ने जो डाटा जारी किया है उससे अनुसार 6 जुलाई को माझा के अधिकतर स्थानों, दोआबा में सभी जगह और मालवा में भी अधिकतर स्थानों पर बारिश होगी।
7 जुलाई को मालवा के राजस्थान के साथ लगते पश्चिमी हिस्से को छोड़ कर सभी जगह बारिश होगी। इसी तरह से 8 जुलाई को माझा और मालवा के राजस्थान के साथ लगते पश्चिमी हिस्से को छोड़ शेष पंजाब में भारी बारिश की संभावना है।